Imtella' Lulju 3, 2021 Uffiċjal tat-tifi tan-nar li bintu ta' seba' snin kienet waħda mill-vittmi li tilfu ħajjithom wara li waqgħet blokka ta' appartament f'Miami għatta l-katavru tagħha bil-bandiera Amerikana malli nħarġet minn qalb it-tifrik. Stella Cattarossi kienet waħda mill-aħħar żewġ persuni li nħarġu minn qalb it-tifrik tal-binja għolja 12-il sular li ġġarrfet fl-24 ta' Ġunju li għadda. Missierha baqa' ħdejn is-sit mindu waqgħet il-binja u meta ra lill-kollegi tiegħu joħorġuha mill-qalb it-tiġrif poġġa fuqha l-ġakketta tiegħu minbarra bandiera żgħira tal-Istati Uniti. It-tifla kienet fl-appartament tal-familja ma' ommha, in-nanniet u zija li marret iżżurhom mill-Arġentina meta waqgħet il-binja. In-numru tal-vittmi f'din it-traġedja tela' għal 22, fosthom tlett itfal, waqt li 126 persuna oħra għadhom maqbudin taħt it-terrapien.